Diari Oficial de la Generalitat Valenciana


Sumari del DOGV 2388, del 16-11-1994 (1994/833046)

RESOLUCIÓ de 2 de novembre de 1994, de la Secretaria General de la Conselleria d'Administració Pública, per la qual es disposa la publicació del Conveni Marc de Cooperació entre el Ministeri d'Indústria i Energía i la Conselleria d'Indústria, Comerç i Turisme de la Comunitat Autònoma Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2388

Data del DOGV
:   16-11-1994

Secció del DOGV
:   ALTRES DISPOSICIONS

Número del document
:   1994/833046


Data del document
:   02-11-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 2 de novembre de 1994, de la Secretaria General de la Conselleria d'Administració Pública, per la qual es disposa la publicació del Conveni Marc de Cooperació entre el Ministeri d'Indústria i Energia i la Conselleria d'Indústria, Comerç i Turisme de la Comunitat Autònoma Valenciana. [94/7996]  
Subscrit, després de la tramitació prèvia reglamentària, entre el Ministeri d'Indústria i Energia i la Conselleria d'Indústria, Comerç i Turisme de la comunitat autònoma valenciana, el dia 25 de juliol de 1994, un conveni marc de cooperació, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0461/94, i que figura com a annex d'aquesta resolució.  
València, 2 de novembre de 1994.- El secretari general de la Conselleria d'Administració Pública.  
Conveni Marc de Cooperació entre el Ministeri d'Indústria i Energia i la Conselleria d'Indústria, Comerç i Turisme de la Comunitat Autònoma Valenciana.  
Alacant, 25 de juliol de 1994  
Reunits:  
D'una banda, Juan Manuel Eguiagaray Ucelay, ministre d'Indústria i Energia, càrrec que detenta en virtut del nomenament efectuat pel Reial Decret 1175//1993, de 13 de juliol, que actua segons les competències pròpies del seu càrrec.  
D'altra banda, Martín Sevilla Jiménez, com a representant de la Comunitat Valenciana, en qualitat de conseller d'Indústria, Comerç i Turisme, càrrec que detenta en virtut del nomenament recollit en el Decret 20/93 de 2 de juliol, a qui li corresponen les competències d'Indústria i Energia en virtut de l'article 34.1 de l'estatut d'autonomia de la Comunitat Valenciana.  
Exposen:  
A) Que el Ministeri d'Indústria i Energia, té al seu càrrec el desenvolupament de la política governamental de suport a la petita i mitjana empresa, i, per als pròxims anys, ha definit una Iniciativa PIME de Desenvolupament Industrial, aprovada en la Conferència Sectorial d'Indústria de 13 d'abril de 1994.  
B) Que la Conselleria d'Indústria, Comerç i Turisme, té com a un dels objectius prioritaris el desenvolupament i la coordinació de totes aquelles activitats encaminades a afavorir la promoció i la millora de la competitivitat de la petita i mitjana empresa.  
C) Que dins dels seus respectius camps d'actuació, i amb l'objecte de coordinar les actuacions públiques de les administracions central i autonòmica en matèria de suport a la PIME, ambdues institucions coincideixen en l'apreciació de la necessitat de desenvolupar conjuntament accions coordinades de promoció de la petita i mitjana empresa.  
D) Que el Ministeri d'Indústria i Energia i la Conselleria d'Indústria, Comerç i Turisme, coincideixen en la conveniència que les respectives actuacions siguen coordinades per a assolir una millor eficàcia en la utilització dels recursos i, en conseqüència, reconeguent-se capacitat i competència suficient per a intervenir en aquest acte, procedesquen a formalitzar aquest conveni marc de cooperació, d'acord amb les següents:  
CLàUSULES:  
Primera  
L'objecte d'aquest conveni és determinar i regular les condicions i les circumstàncies en les quals, a l'àmbit de la Comunitat Valenciana i amb referència a la Iniciativa PIME de desenvolupament industrial, el Ministeri d'Indústria i la Conselleria d'Indústria, Comerç i Turisme desenvoluparan conjuntament en favor de la PIME.  
Segona  
Sense que tinguen caràcter limitatiu, les actuacions que s'han de desenvolupar estaran dirigides a fomentar alguna o totes les següents activitats:  
- Cooperació Empresarial  
- Informació  
- Suport al Producte Industrial  
- Suport al Finançament  
- Xarxes Territorials de Suport a la PIME.  
Tercera  
Les actuacions relacionades amb aquest conveni seran finançades per ambdues parts. Amb aquesta finalitat, el Ministeri d'Indústria i Energia i la Conselleria d'Indústria, Comerç i Turisme, disposaran de fons provinents dels seus pressupostos en cada exercici.  
Quarta  
Les accions concretes objecte d'aquest conveni s'establiran mitjançant la signatura de successius convenis específics de cooperació, concretant-se per a cada període les actuacions, els mitjans humans, materials i econòmics que hauran d'aplicar-s'hi, i també a tots els aspectes organitzatius i operatius necessaris per al desenvolupament del conveni.  
Cinquena  
Es constituirà una comissió mixta de Seguiment del conveni integrada per representants del Ministeri d'Indústria i Energia i de la Conselleria d'Indústria, Comerç i Turisme, que tindrà com a funció primordial el seguiment de l'aplicació d'aquest conveni i de totes aquelles actuacions que el regulen o s'en deriven. La comissió mixta tindrà les següents funcions:  
a) Proposar al Ministeri d'Indústria i Energia i a la Conselleria d'Indústria, Comerç i Turisme, les possibles àrees de col·laboració en el marc del desenvolupament d'aquest conveni.  
b) Analitzar i coordinar les actuacions i les activitats que s'executen en virtut del conveni.  
c) Acordar la proposta de concessió de les ajudes corresponents a les activitats de la Iniciativa PIME a l'àmbit de la Comunitat Valenciana.  
d) Realitzar el seguiment de l'aplicació de la Iniciativa PIME en l'àmbit de la Comunitat Valenciana, i informar sobre el desenvolupament d'aquella.  
e) Interpretar aquest conveni i donar solució als dubtes i les controvèrsies que puguen produir-se en el seu compliment.  
Per al desenvolupament de determinades actuacions, la comissió mixta podrà determinar els criteris operatius que s'adapten a les característiques i peculiaritats de la Comunitat Valenciana.  
La comissió mixta es reunirà sempre que s'estime necessari, i almenys dues vegades l'any.  
Sisena  
Sense perjudici de les funcions assignades a la comissió mixta, la gestió directa de les actuacions correrà a càrrec de la Conselleria d'Indústria, Comerç i Turisme, a través d'aquelles entitats col·laboradores que, proposades per la comunitat autònoma, subscriguen el corresponent conveni específic de cooperació.  
Per a la disposició dels fons, els convenis específics de cooperació establiran en cada cas els sistemes de formalització de les despeses en funció de la seus procedència, atenint-se en qualsevol cas a allò previst en les disposicions vigents.  
Setena  
Aquest conveni entrarà en vigor el dia que se signe i tindrà un termini d'aplicació indefinit, encara que qualsevol de les parts podrà denunciar-lo, posant-ho en coneixement de l'altra, almenys amb sis mesos d'antelació respecte de la data en què vulga deixar-lo sense efecte.  
El final de la vigència d'aquest conveni suposarà la d'aquells convenis específics esmentats en la clàusula quarta.  
Llegit aquest conveni i d'acord amb el seu contingut els representants respectius, el signen al lloc i en la data indicats.  
Pel Ministeri d'Indústria i Energia: Juan Manuel Eguiagaray Ucelay. - Per la Conselleria de d'Indústria, Comerç i Turisme: Martín Sevilla Jiménez.